Oleme viimase paari kuu jooksul heade sõpradega arendanud uut veebiteenust Nagi. Lähinädalatel peaksime esimestele huvilistele oma uksed avama, et teenuse beetatestimisega pihta hakata. Ja kuidas muidu, kui ikka reaalsete kasutajatega. Kui tahad ka proovida ja  katsetada, siis selleks on nüüd   üleval. Pane ennast kirja ja saad esimeste seas teada, kui Nagile ligi saab. Mida Nagi siis pakub?    Esiteks muidugi fotode üleslaadimist, albumeid ja kommenteerimist. Nagu näiteks  , mis mulle tohutult meeldib. Inimestel on arvutites tohutult digipilte. Eestis on kümneid  tuhandeid digikaameraid ning varsti on pea igaühel taskus head pilti tegev mobiiltelefon. Neid pilte on aga vaja jagada, nende üle arutada, uhkust tunda, naerda ja nutta. Üritame selle Nagis võimalikult lihtsaks ja mugavaks teha.    Teiseks tuttavate ja sõprade võrgustike haldust. Nagu   või mõni muu sotsiaalne võrgustik. See pole ehk eesmärk omaette, vaid pigem viis fotod oma sõpradega kokku viia, jagada ligipääsuõiguseid  või üksteist teavitada.    Kolmandaks suhtlusgruppe, mis jällegi meenutavad nii Flickrit kui ka Orkutit. Alati ei pruugi suhtlus ju fotode ümber keerelda, samas on tore sama huviala või teema inimestega ühenduses olla. Koduses keeles ning just sellisel viisil, nagu see meie arvates siinsetele inimestele sobib.    Loodame palju ka kasutajate tagasisidele, ideedele ja ettepanekutele. Kui tead juba täna, mis sind selles vallas huvitab, sul on mõni realiseerimata mõte või soov, mis vajab  lahendamist, eks anna julgelt juba täna teada. Kui veel ei tea, siis   beetatestijaks, oota Nagi testkasutuse alguseni ja räägi siis, mis tunded sul tekkisid.